OpenLLM-France/wikimedia huggingface dataset:
# Cal Fam (Bell-lloc d'Urgell)

Cal Fam és una casa de Bell-lloc d'Urgell a la comarca del Pla d'Urgell. És un monument protegit com a bé cultural d'interès local.

## Descripció

Casa familiar de grans proporcions que destaca per la composició simètrica de la façana, dels materials i de la disposició d'alguns elements decoratius, sota la llosa del balcó. Tot plegat dona al conjunt un aspecte ordenat i clar. La façana és arrebossada i resta emmarcada per un sòcol uns laterals de pedra. Així mateix, totes les obertures, segueixen aquest mateix esquema en presentar-se perfilades per blocs de pedra que, com en el cas del sòcol i els laterals, sobresurten en relleu del pla de façana. La balconada principal del 1r pis resta emmarcada per una llinda amb emblema heràldic i el nom de MIQUEL ARNAU 1788. La llosa del balcó duu motius decoratius en acusat relleu, que representen rostres extravagants envoltats de vegetació, disposats d'una manera simètrica.

## Referències

* ↑ «Cal Fam». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 18 setembre 2013].
# Murero

Murero és un municipi de la província de Saragossa, a la comunitat autònoma d'Aragó i enquadrat a la comarca de la Camp de Daroca.
# Picot pit-roig

El picot pit-roig (Sphyrapicus ruber) és una espècie d'ocell de la família dels pícids (Picidae) que habita els boscos de coníferes d'Amèrica del Nord, al sud-est d'Alaska, Colúmbia Britànica i cap al sud fins a Califòrnia i oest de Nevada.
# Encío

Encío és un municipi de la província de Burgos a la comunitat autònoma de Castella i Lleó. Forma part de la Comarca de l'Ebro.

## Demografia

Evolució demogràfica :
| 1991 | 1996 | 2001 | 2004 |
| 67 | 58 | 64 | 53 |
# Bida (Nigèria)

Bida és una ciutat de Nigèria capçalera de la Local Government Area (LGA) del mateix nom, a l'estat de Níger. La LGA té una àrea de 51 km² i una població de 188.181 habitants (2006). És la segona ciutat de l'estat i el 2007 s'estimava que ja tenia 178.840 habitants; està situada al sud-oest de Minna, la capital de l'estat. És un lloc sec i àrid. La població és majoritàriament nupe.
És la capital del Regne o Emirat de Nupe dirigit per Etsu Yahaya Abubakar, format per diversos districtes (Katcha, Lapai, Mokwa, Enagi, Baddeggi, Agaie, Pategi, Lemu, Kutigi i altres). El cap de la ciutat és anomenat Etsu Nupe.

## Referències

* ↑ North Central State, Nigeria. Survey Department.. Bida., 1970. OCLC 5486416.
* ↑ «The World Gazetteer». Arxivat de l'original el 2007-09-30.
* ↑ «List of Short Let Mini Flats in Bida, Niger» (en anglès).
* ↑ Mason, Mike, 1938-. Foundations of the Bida Kingdom. Ahmadu Bello University Press, 1981. ISBN 978-125-012-7. OCLC 12134929.
* ↑ W. E, Nicholson «89. Bida (Nupe) Pottery». Man, 34, 1934, pàg. 71–73. DOI: 10.2307/2790654. ISSN: 0025-1496. JSTOR: 2790654.
# Premis Pulitzer de 1930

Els següents són els Premis Pulitzer del 1930.

## Premis de periodisme

* Servei públic:
** No es concedeix cap premi
* Informació:
** Russell Owen del The New York Times, pels seus informes per ràdio de la Byrd Antarctic Expedition.
* Correspondència:
** Leland Stowe del New York Herald Tribune, per la sèrie d'articles sobre conferències sobre reparacions i l'establiment del banc internacional.
* Redacció editorial:
** No es concedeix cap premi
* Caricatura Editorial:
** Charles R. Macauley, del Brooklyn Daily Eagle, per "Paying for a Dead Horse" (Pagar per un cavall mort).
* Cites i premis especials
** Un premi especial a William O. Dapping de l'Auburn Citizen (Nova York), pel seu informe sobre un motí a la presó d'Auburn per a l'Associated Press.

## Premis de lletres i teatre

* Novel·la:
** Laughing Boy d'Oliver La Farge (Houghton)
* Teatre:
** The Green Pastures de Marc Connelly (Farrar)
* Història:
** The War of Independence (La guerra de la independència) de Claude H. Van Tyne (Houghton)
* Biografia o autobiografia:
** The Raven; A Biography of Sam Houston (El corb; Una biografia de Sam Houston) del marquès James (Bobbs)
* Poesia:
** Selected Poems de Conrad Aiken (Scribner)

## Referències

* ↑ «Eagle cartoon wins year's Pulitzer Prize». Brooklyn Daily Eagle, May 13, 1930. (Part 2 of article)
* ↑ AP «Pulitzer Prizes announced on journalism and letters». Democrat & Chronicle. AP, May 12, 1930. (Part 2 of article)

## Enllaços externs

* Premis Pulitzer del 1930
# Destral de doble anell

Destral de bronze dels segles VII-VI aC. Trobada a Santa María de Paradela (Pontevedra), de 24,4 x 6,1 x 2,6 cm. Donació Ramón Valle, 1884. Inventari Biblioteca Museu Víctor Balaguer, número 3174.

## Descripció

Pertany a l'època del bronze final III. És una destral de taló de doble anella del tipus II b, segons la cronologia de Mac White. Feta amb motlle, aquest tipus és semblant al de Samieira (Pontevedra) i sol tenir una altra proporció d'estany en comparació amb el de coure i altres elements minoritaris com el plom, el zinc o l'arsènic.
Aquest tipus de destral te fulla de perfils paral·lels, tall curt i nervadura central que no sobrepassa els dos terços de la longitud total de la fulla. Es va trobar l'any 1881 a la parròquia de Santa María de Paraleda, del municipi de Mosteiro, en el partit judicial de Cambados (Pontevedra), dins d'una caixa formada per lloses, amb setanta-dues peces més, que s'han perdut.
Aquest tipus és característic del nord-oest de la Península i són nombroses les troballes a Galicia d'objectes de bronze en acobillos o dipòsits de mercaders de l'època del bronze final III-IV Atlàntic. El tipus s'escampa per la Meseta, el litoral cantàbric, la Bretanya i el sud d'Anglaterra. Alguns autors atribueixen aquest comerç a l'expansió de la cultura tartèssia en aquells moments. Altres troballes conegudes a Pontevedra són les d'O Hío, Samieira i Ribadelouro. La Peça fou donada l'1 de novembre de 1884 per l'acadèmic de la Història, Ramón del Valle. Acadèmic de la Història i pare del Premi Nobel de Literatura, Ramón del Valle-Inclán, estudiada per Albert Ferrer Soler. Amb carta dirigida a Víctor Balaguer i publicada al BMVB.

## Referències

* ↑ Trullén, Josep Maria. Biblioteca Museu Víctor Balaguer. Guia de les col·leccions del Museu. Vilanova i la Geltrú: Organisme Atònom V. Balaguer, 2001, p. 33. ISBN 84-931438-3-9.
* ↑ Ferrer Soler, Albert «El depósito de bronces de Santa María de Paradela (Provincia de Pontevedra)». Empúries, 1945,46. Núm. 7-8, 1945, pàg. 349-350.
* ↑ Ramón, del Valle «Noticias». Boletín de la Biblioteca Víctor Balaguer, 1885, pàg. n 5, 7 i 8.
# Bicicletas Strongman

L'equip Bicicletas Strongman (codi UCI: BSM) és un equip de ciclisme colombià de categoria continental. Creat el 2015, l'any següent va adquirir categoria continental.

## Principals resultats

* Volta a Colòmbia: Aristóbulo Cala (2017)

### A les grans voltes

* Giro d'Itàlia
** 0 participacions
* Tour de França
** 0 participacions
* Volta a Espanya
** 0 participacions

## Composició de l'equip

2016 :
2017 :

## Classificacions UCI

L'equip participa en els Circuits continentals de ciclisme. La següent classificació estableix la posició de l'equip en finalitzar la temporada.
UCI Amèrica Tour
| Temporada | Classificació per equips | Millor ciclista en la classificació individual |
| 2016 | 10è | Jonathan Caicedo (12è) |
| 2017 | 23è | Aristóbulo Cala (76è) |
UCI Europa Tour
| Temporada | Classificació per equips | Millor ciclista en la classificació individual |
| 2017 | 110è | Óscar Sánchez (748è) |

## Referències

* ↑ Classificacions UCI (Web oficial de l'UCI).

## Enllaços externs

* Plantilles i resultats a firstcycling.com
* Plantilles i resultats a cyclebase.nl
* Plantilles i resultats a procyclingstats.com
# Can Mas

«Can Mas» té aquests significats:
* Can Mas (Anglès), masia d'Anglès (Selva)
* Can Mas (Castellar de la Ribera), masia de Castellar de la Ribera (Solsonès)
* Can Mas (Castellgalí), masia de Castellgalí (Bages)
* Can Mas (Mieres), masia de Mieres (Garrotxa)
* Can Mas (Olot), casa d'Olot (Garrotxa)
* Can Mas (el Papiol), masia del Papiol (Baix Llobregat)
* Can Mas (Piera), entitat de població de Piera (Anoia)
* Can Mas (Riells del Fai), masia de Bigues i Riells (Vallès Oriental)
* Can Mas (Ripollet), edifici de Ripollet (Vallès Occidental)
* Can Mas (Sant Feliu de Buixalleu), masia de Sant Feliu de Buixalleu (Selva)
* Can Mas (Sant Pere Pescador), masia del segle xvii a la carretera de Sant Pere Pescador a Empúries (Alt Empordà)
* Can Mas (Tona), edifici de Tona (Osona)
* Can Mas (la Vall d'en Bas), edifici de la Vall d'en Bas (Garrotxa)
# Bek (cràter)

Bek és un cràter d'impacte en el planeta Mercuri de 32 km de diàmetre. Porta el nom de l'escultor de l'antic Egipte Bek (~1340 aC), i el seu nom va ser aprovat per la Unió Astronòmica Internacional el 2010.

## Referències

* ↑ «Bek». Gazetteer of Planetary Nomenclature. United States Geological Survey, 07-10-2016. [Consulta: 20 maig 2017].

## Vegeu també

* Llista de cràters de Mercuri
# Prova de tolerància a la glucosa

La prova de tolerància a la glucosa (PTG) és una prova mèdica en la qual s'administra glucosa i es prenen mostres de sang després per determinar amb quina rapidesa s'elimina de la sang. La prova s'utilitza normalment per provar la diabetis, la resistència a la insulina, l'alteració en la funció de les cèl·lules beta pancreàtiques, i, de vegades, la hipoglucèmia reactiva i l'acromegàlia, o trastorns més rars del metabolisme dels carbohidrats.
En la versió més habitual de la prova, la prova de tolerància a la glucosa oral (PTGO), s'ingereix una dosi estàndard de glucosa per via oral i es revisen els nivells en sang dues hores més tard. Moltes variacions de la PTG s'han ideat al llarg dels anys amb diferents finalitats, amb diferents dosis estàndard de glucosa, diferents vies d'administració, diferents intervals i durades de mostreig i diverses substàncies mesurades a més de la glucosa en sang. Fora del cribratge de la diabetis gestacional amb la prova d'O'Sullivan, aquesta prova ha entrat en desús amb l'ús de la determinació de lhemoglobina glicosilada.

## Referències

* ↑ «Prova de tolerància a la glucosa» (en anglès). Medical Subject Headings.
* ↑ «Assessment and treatment of cardiovascular risk in prediabetes: impaired glucose tolerance and impaired fasting glucose». American Journal of Cardiology, vol. 108, 3 Suppl, 2011, pàg. 3B–24B. DOI: 10.1016/j.amjcard.2011.03.013. PMID: 21802577.
* ↑ Institute for Quality and Efficiency in Health Care. «Glucose tolerance test: how does it work exactly?». Informed Health Online. Institute for Quality and Efficiency in Health Care. [Consulta: 22 juny 2013].
# Cal Portal (Porrera)

Cal Portal és una obra de Porrera (Priorat) inclosa a l'Inventari del Patrimoni Arquitectònic de Catalunya.

## Descripció

Edifici de planta composta, bastit de maçoneria arrebossada, de planta baixa, pis i golfes i cobert per teulada a dos vessants. A la planta baixa s'obre una porta, un balcó i tres finestres al pis i dues finestres a les golfes. Cal destacar una porta dovellada, amb la inscripció "IHS" i la data de la clau.

## Història

L'edifici en qüestió és, potser, el més antic datat que es conserva al poble. El nom de Cal Portal l'adquirí en estar situat a la vara d'un dels portals de la vila. Actualment en estat precari, sembla que és rehabilitat per a servir de segona residència.

## Referències

* 1 2 «Cal Portal». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 14 març 2019].
# Mubi

Mubi és una ciutat de Nigèria, a l'estat d'Adamawa, a la riba oest del riu Yedseram, un corrent que flueix cap al nord al llac Txad, i està situat als vessants occidentals de les muntanyes de Mandara. És capital de l'emirat tradicional de Mubi i d'una àrea de govern local (LGA) la qual té una població de 280.009 habitants segons el cens de 2006.
Per reforçar la importància de la ciutat, hi ha una àmplia presència d'institucions federals i estatals, com la Universitat Politècnica Federal de Mubi, la Universitat de l'Estat d'Adamawa a Mubi, la facultat de Tecnologia de la Salut, l'Escola de Govern Ciència Tècnica i el Centre de Formació Tècnica. Altres infraestructures a la ciutat inclouen l'hospital general de Mubi, el complex penitenciari, casernes militars, oficines d'Immigració i duanes i l'oficina de correus. Les duanes de Mubi generen els majors ingressos de l'estat d'Adamawa pels intercanvis amb Camerun.
Abans de les activitats violentes dels insurgents de Boko Haram el 2014, les activitats comercials i de negocis eren importants, sobretot en àrees de agroempreses, exportació i importació de béns i serveis entre Nigèria i Camerun, i moltes altres activitats empresarials viables, especialment els grans mercats que solien ser els més grans a l'estat d'Adamawa.

## Referències

* Enciclopèdia Britànica
# Dia Internacional de les Llengües de Signes

El Dia Internacional de les Llengües de Signes va ser fixat el dia 23 de setembre per les Nacions Unides, per promoure la conscienciació sobre la importància de les llengües de signes i per a la plena realització dels drets humans de les persones sordes.
El 19 de desembre de 2017 l'Assemblea General de les Nacions Unides, en la Resolució 72/161, va proclamar el 23 de setembre Dia Internacional de les Llengües de Signes, commemorat tots els anys a partir de 2018. La data es va triar en record de la constitució de la Federació Mundial de Sords, que tingué lloc el 23 de setembre de 1951.

## Referències

* ↑ «Día Internacional de las Lenguas de Señas» (en castellà). ONU. Arxivat de l'original el 2022-05-21. [Consulta: 11 juny 2022].
* ↑ «72/161. Día Internacional de las Lenguas de Señas» ( PDF) (en castellà). Septuagésimo segundo período de sesiones, 19-12-2017. Arxivat de l'original el 2024-05-22 [Consulta: 22 maig 2024].
* ↑ «FAQ» (en anglès). World Federation of the Deaf. Arxivat de l'original el 2013-12-07. [Consulta: 11 juny 2022].
# Phenacobrycon henni

Phenacobrycon henni és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 3 cm de llargària total.

## Hàbitat

Viu en zones de clima tropical.

## Distribució geogràfica

Es troba a Sud-amèrica: conca del riu Vinces a l'Equador.

## Referències

* ↑ «Phenacobrycon henni». Catalogue of Life. (anglès) (anglès)
* ↑ The Taxonomicon (anglès)
* 1 2 3 FishBase (anglès)

## Bibliografia

* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Géry, J. 1977. Characoids of the world. T.F.H. Publications, Inc., Nova Jersey. 672 p.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Lima, F. C. T.; Malabarba, L. R.; Buckup, P. A.; Pezzi da Silva, J. F.; Vari, R. P.; Harold, A.; Benine, R.; Oyakawa, O. T.; Pavanelli, C. S.; Menezes, N. A.; Lucena, C. A. S.; Malabarba, M. C. S. L.; Lucena, Z. M. S.; Reis, R. E.; Langeani, F.; Cassati, L.; Bertaco, V. A. «Genera Incertae sedis in Characidae». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003, p. 106–168. ISBN 9788574303611.
* Mills, D. i G. Vevers 1989. The Tetra encyclopedia of freshwater tropical aquarium fishes. Tetra Press, Nova Jersey. 208 p.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. 2006: Fishes of the world. Quarta edició. John Wiley & Sons, Inc. Hoboken, Nova Jersey, Estats Units. 601 p. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Dia de la Zero Discriminació

Dia de la Zero Discriminació, proclamat l'any 2013, és un dia anual celebrat l'1 de març de cada any per les Nacions Unides (ONU) i altres organitzacions internacionals. La jornada pretén promoure la igualtat davant la llei i en la pràctica a tots els països membres de l'ONU. El dia es va celebrar per primera vegada l'1 de març de 2014 i va ser llançat pel director executiu d'ONUSIDA, Michel Sidibé, el 27 de febrer d'aquell any amb un esdeveniment important a Pequín.
El febrer de 2017, ONUSIDA va fer una crida a la gent a "fer una mica de rebombori al voltant de la discriminació zero, a parlar i evitar que la discriminació s'interposi en el camí per assolir les ambicions, els objectius i els somnis".
La jornada és especialment destacada per organitzacions com ONUSIDA que lluiten contra la discriminació de les persones que viuen amb el VIH/sida. "L'estigma i la discriminació relacionats amb el VIH són generalitzats i existeixen a gairebé totes les parts del món, inclosa la nostra Libèria", segons el Dr. Ivan F. Camanor, president de la Comissió Nacional de Sida de Libèria. El Programa de Desenvolupament de les Nacions Unides també va retre homenatge el 2017 a les persones LGBTI amb VIH/sida que pateixen discriminació.
Els activistes a l'Índia han aprofitat aquest dia per pronunciar-se en contra de les lleis que fan més probable la discriminació contra la comunitat LGBTI, especialment durant la campanya anterior per derogar la llei (Codi Penal Indi, s377) que solia criminalitzar l'homosexualitat en aquest país. Aquesta llei va ser anul·lada pel Tribunal Suprem de l'Índia el setembre de 2018.
L'any 2015, els armenis nord-americans a Califòrnia van celebrar una representació de "morts" el Dia de la Zero Discriminació per recordar les víctimes del genocidi armeni.
| Any | Temàtica |
| 2022 | « Eliminemos las leyes que perjudican, creemos leyes que empoderan » |
| 2021 | Poner fin a las desigualdades |
| 2020 | Cero discriminación contra las mujeres y las niñas |
| 2019 | Movilízate para cambiar las leyes discriminatorias |
| 2018 | ¿Qué pasaría si? |
| 2017 | ¡Hazte sentir! |
| 2016 | Distínguete |
| 2015 | Ábrete al mundo, tiende la mano |
| 2014 | Únete a la transformación |

## Referències

* ↑ «Dia de la zero discriminació». Arxivat de l'original el 2022-03-01. [Consulta: 1r març 2022].
* ↑ «Zero Discrimination Day to be celebrated 1 March 2014 | UNAIDS». www.unaids.org. [Consulta: 1r març 2017].
* ↑ "UNAIDS urges everyone to make some noise for zero discrimination". Nota de premsa.
* ↑ Dhaliwal, Mandeep. «Do more than make some noise…» (en anglès). United Nations Development Programme, 28-02-2017. Arxivat de l'original el 2019-03-01. [Consulta: 1r març 2017].
* ↑ Biswas «Zero Discrimination Day: Heres why you should know about it and be a part». , 01-03-2016.
* ↑ Hairenik. «Armenian Youth Stage 'Die-in' on 'Zero Discrimination Day'». Armenian Weekly, 02-03-2015. [Consulta: 1r març 2017].
# Can Marí

Can Marí és una obra del municipi de les Franqueses del Vallès (Vallès Oriental) inclosa en l'Inventari del Patrimoni Arquitectònic de Catalunya.

## Descripció

És un edifici aïllat de planta rectangular cobert a doble vessant. Consta de tres crugies paral·leles, planta baixa, pis i golfes a la crugia central. La façana està orientada a migdia, en el centre hi ha el portal dovellat d'arc de mig punt, flanquejat per dues finestres. Al primer pis hi ha tres balcons, en el del centre es conserven unes rosetes decoratives, de pedra, que podrien ser d'una antiga finestra. A la banda del darrere hi ha un cos afegit. Tot el perímetre de la casa conserva restes de pintura de motius geomètrics i rajoles.

## Història

Antiga masia que es troba dins de l'antic terme de Corró Sobirà, surt esmentada en el fogatge de 1553. Habitava el mas en aquells moments en Bernat Guasch àlies Marí, nom que encara conserva la casa, però no els propietaris. Es desconeix l'origen de la casa. Possiblement es va reformar a principis de segle xx. La pallissa porta la data del 1889.

## Referències

* 1 2 «Can Marí». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 setembre 2015].
# Bellignies

Bellignies és un municipi francès, situat a la regió dels Alts de França, al departament del Nord. L'any 2006 tenia 911 habitants. És travessat pel riu Hogneau, afluent de l'Escalda.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 857 | 880 | 888 | 912 | 901 | 836 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Danièle Druesnes | |
# Proposta Batllista

Proposta Batllista (castellà: Propuesta Batllista, abreujat ProBa) és una agrupació política uruguaiana pertanyent al Partit Colorado.
Va ser presentada el 18 de juliol de 2009. S'oposa al moviment interí del mateix partit, conegut com a Vamos Uruguay, liderat per Pedro Bordaberry. Amb l'aprovació de l'expresident Julio María Sanguinetti, ProBa es va presentar com una proposta electoral de cara a les eleccions parlamentàries d'octubre.
Durant els comicis van presentar una llista comuna al Senat liderada per José Gerardo Amorín Batlle i Tabaré Viera. Tots dos van resultar elegits al Senat. El sector va obtenir tres diputats: Óscar Magurno Souto per Montevideo, Gustavo Espinosa per Canelones, i Marne Osorio Lima per Rivera.

## Referències

* ↑ Unión de batllistas con Amorín y Viera (castellà)
# Cambra dels Comuns

«Cambra dels Comuns» té aquests significats:
* Cambra dels Comuns del Canadà a Ottawa, Ontario
* Cambra dels Comuns del Regne Unit a Londres, Anglaterra
# Musclo barbat

El musclo barbat (Modiolus barbatus) és una espècie de mol·lusc bivalve de la família Mytilidae. La seva conquilla fa uns 6 cm de llargada. Es troba des de Noruega al Mediterrani, viu sobre roques fins a 100 m de fondària.
És comestible, la seva carn és bastant apreciada i es pot consumir crua o cuinada de diverses maneres.

## Referències

* ↑ «WoRMS - World Register of Marine Species - Modiolus barbatus (Linnaeus, 1758)». [Consulta: 9 març 2021].
* ↑ «Modiolus barbatus, Mejillón barbado» (en castellà). [Consulta: 9 març 2021].